EkBass/fiwiki-20250220-pages-articles huggingface dataset:
Hedelmäpeli

Hedelmäpeli on eräs rahapeliautomaattien muoto. Klassisessa hedelmäpelissä yritetään saada kolme samaa kuviota samaan vaakasuoraan linjaan, jolloin kuvioista riippuen voittaa jonkinlaisen summan rahaa. Yleensä linjoja on vain yksi, mutta joissakin versioissa voittolinjoja on useampia. == Historia == Ensimmäinen versio viiden rullan hedelmäpelistä julkaistiin New Yorkissa vuonna 1891. Rahapalkintojen sijaan tästä pokeriin perustuvasta 50 kortin pelistä saattoi oikeilla yhdistelmillä saada toimintaympäristöön sopivia palkintoja, kuten sikareita ja oluttuoppeja. Vuoden 1913 jälkeen hedelmäpelit alkoivat jakamaan voittoina hedelmiä, kuten kirsikoita, banaaneja ja ananaksen makuisia herkkuja. Bell-Fruit Gum Company valitsi nimenomaan lapsenomaisia ja värikkäitä symboleita houkutellakseen ihmisiä pelaamaan pelejä ja tehdäkseen pelikoneista houkuttelevampia, vanhojen raskasrakenteisten automaattien sijasta. Saksalaislähtöinen Charles Fey kehitti rahapalkintoja maksavan kolmekiekkoisen Liberty Bell -hedelmäpelin vuonna 1894. Pelin kiekoilla nähtiin hevosenkenkä, timantti, pata, sydän ja kello. Samoja symboleita käytetään yhä monissa hedelmäpeleissä. Ensimmäinen videohedelmäpeli kehitettiin Las Vegasissa vuonna 1976. Ensimmäiset versiot pelistä otettiin koekäyttöön Las Vegasin kuuluisassa Hilton-hotellissa. 1980-luvulla markkinoille tulivat tietokoneistetut hedelmäpelit ja pelien pelaaminen tuli mahdolliseksi myös setelirahalla. Hedelmäpelit saapuivat Suomeen 1960-luvulla, ja ensimmäiset kolikkopelit löytyivät Linnanmäen huvipuistosta. Suomessa hedelmäpelit toimivat RAY:n ja sittemmin Veikkauksen valvonnan alaisuudessa. Vuosien saatossa on hedelmäpelikoneesta nähty erilaisia versioita ja nykyään myös internetistä löytyy nettikasinoita, joilla on suuri valikoima erilaisia hedelmäpelejä. == Pelin kulku == Hedelmäpelit ovat suhteellisen helppokulkuisia ja kaikkien perusidea on sama, vaikka nykypäivänä peleistä onkin kehitetty erilaisia muotoja ja erikoisia teemapelejä. Pelaaja laittaa rahan koneeseen, painaa nappia tai vetää vipua ja kiekot lähtevät pyörimään ruudulla. Pienen ajan kuluttua ne pysähtyvät itsekseen ja mikäli yhdellä (tai joissakin pelimuodoissa useammalla) rivillä on sama kuvio, pelaaja voittaa. == Lähteet == Luokka:Rahapelit Luokka:Elektroniset pelit
Howard Allen

Howard Arthur Allen (10. helmikuuta 1949 – 5. kesäkuuta 2020) oli yhdysvaltalainen sarjamurhaaja. Allen teki rikokset lähellä kotiseutuaan Indianapolisissa. Hän oli vastuussa kolmen 73–87-vuotiaan henkilön kuolemista. Kimppuun hyökkäämisen ohella hän usein ryösti uhreiltaan omaisuutta. Allenin ensimmäinen uhri oli Opal Cooper (85), jonka hän surmasi elokuussa 1974. Allen sai tuomion taposta ja armahduksen tammikuussa 1985. Hänen muut kuolonuhrinsa olivat Laverne Hale (87) ja Ernestine Griffin (73). Hän syyllistyi myös lukuisiin muihin murtoihin, omaisuusrikoksiin ja pahoinpitelyihin, jotka eivät kuitenkaan johtaneet asianomaisten kuolemaan. Allen tuomittiin keväällä 1988 88 vuodeksi vankilaan ja 11. kesäkuuta kuolemaan. Hän oli afroamerikkalainen.http://www.francesfarmersrevenge.com/stuff/serialkillers/haallen.htm ==Lähteet== Luokka:Yhdysvaltalaiset sarjamurhaajat Luokka:Afroamerikkalaiset Luokka:Vuonna 1949 syntyneet Luokka:Vuonna 2020 kuolleet
Caroline (Monacon prinsessa)

Caroline Louise Marguirite (s. 23. tammikuuta 1957) eli Hannoverin ja Monacon prinsessa Caroline on Monacon ruhtinas Rainier III:n ja ruhtinatar Gracen vanhin tytär. Hän on ollut naimisissa Hannoverin prinssi Ernst Augustin kanssa vuodesta 1999 alkaen. Monacon hallitsijana on hänen veljensä Albert. Lisäksi hänellä on nuorempi sisar prinsessa Stephanie. Isänsä kuoleman (2005) ja veljensä Albertin pojan Jacquesin syntymän (2014) välisen ajan prinsessa Caroline oli ensimmäisenä Monacon kruununperimysjärjestyksessä. Carolinen ensimmäinen aviomies oli ranskalainen Philippe Junot. Avioliitto (1978-1980) oli muutaman vuoden kuluttua ohi, Junot'n playboy-maineen vuoksi. Vuonna 1992 katolinen kirkko mitätöi heidän avioliittonsa. Carolinen toinen aviomies oli italialainen Stefano Casiraghi. Avioliitto (1983-1990) kesti Casiraghin kuolemaan asti, jolloin hän kuoli veneonnettomuudessa. Heillä on kolme yhteistä lasta: Andrea (s. 1984), Charlotte (s. 1986) ja Pierre (s. 1987) Casiraghi. Tämän jälkeen Carolinella oli lyhyt suhde ranskalaisen näyttelijä Vincent Lindonin sekä italialaisen Robertino Rossellinin kanssa 1990-luvulla. Kolmannen aviomiehensä prinssi Ernst Augustin kanssa Carolinella on yksi tytär, Hannoverin prinsessa Alexandra (s. 1999). == Lähteet == == Aiheesta muualla == * Hannoverin prinsessa Monancon ruhtinashuoneen sivustolla Luokka:Prinsessat Luokka:Monacon kuninkaalliset Luokka:Vuonna 1957 syntyneet Luokka:Elävät henkilöt
Jesper Aspegren

Jesper Aspegren (4. kesäkuuta 1950 Lund) on ruotsalainen televisiojuontaja ja kirjailija. Hän aloitti juontamisen Ruotsin televisiossa Malmössä vuonna 1983 ennen siirtymistään Barnjournalen-nimisen lastenohjelman pariin. Sittemmin hän on esiintynyt sellaisessa suositussa sunnuntaiaamun ohjelmassa kuin Sköna söndag, ruoanlaitto-ohjelma Aspegren mitt i matenissa sekä Antikrundanissa. Toiminta viimeksi mainitussa tv-ohjelmassa sai aikaan sen, että Aspegren sai toimitusjohtajan toimen Crafoordin huutokaupassa. Opiskeluaikoinaan Lundin yliopistossa Aspegren työskenteli muiden muassa toimittajana Helsingkronan osakunnan julkaisemassa lehdessä Helsingkroniten. Aspegren on kirjoittanut kirjat Mitt i Maten (1998), Antikrundan (1999), Mötesplats Bjärehalvön (1999), Våra högtider (2001), Kockrock (2004), Stämningssökaren (2005), Medelhavsmaten förlänger livet (2006), Med smak av Sydafrika (2006), Slott i Skåne (2007) ja Basic food (2008). ==Aiheesta muualla== *Filmileike osoitteessa svt.se: Aspegren mitt i maten Luokka:Ruotsalaiset juontajat Luokka:Ruotsalaiset kirjailijat Luokka:Vuonna 1950 syntyneet Luokka:Elävät henkilöt
Candice Night

Candice Night (oikealta nimeltään Candice Lauren Isralow, 8. toukokuuta 1971 Hauppauge, Long Island, New York) on yhdysvaltalainen laulaja ja Blackmore's Night -yhtyeen solisti. Hän on seurustellut vuodesta 1989 lähtien Deep Purplen entisen kitaristin Ritchie Blackmoren kanssa. Tuolloin 1989 Candice näki Ritchien pelaavan jalkapalloa hyväntekeväisyysottelussa ja paikallisradion toimittajana pääsi tulevan kumppaninsa kanssa keskustelemaan. Night toimi aiemmin taustalaulajana Blackmoren vanhassa yhtyeessä Rainbow’ssa. Night ja Blackmore perustivat vuonna 1997 renessanssihenkisen yhtyeen Blackmore's Nightin, jonka nimi sai alkunsa parin sukunimistä – tosin Night on Candicen taiteilijasukunimi. Night on siitä lähtien toiminut yhtyeen solistina. Lisäksi hän kirjoittaa sanoituksia kappaleisiin ja soittaa torvea ja huilua. == Lähteet == * ===Viitteet=== ==Aiheesta muualla== *Candice Nightin internetsivut. Luokka:Yhdysvaltalaiset laulajat Luokka:Vuonna 1971 syntyneet Luokka:Elävät henkilöt
George Stinney

George Stinney (21. lokakuuta 1929 – 16. kesäkuuta 1944) on nuorin Yhdysvalloissa 1900- ja 2000-lukujen aikana teloitettu henkilö. Stinney oli afroamerikkalainen. Häntä syytettiin kahden valkoisen tytön, Betty June Binnickerin (11) ja Mary Emma Thamesin (8) surmista Etelä-Carolinassa. Tuomion kerrotaan pohjautuneen hänen omaan kiristettyyn tunnustukseensa. Stinneyn oikeudenkäynti alkoi 24. huhtikuuta 1944. Hänet tuomittiin kuolemaan ja teloitettiin sähkötuolissa 1944. Teloituksen aikana side putosi Stinneyn kasvoilta hänen pienen kokonsa johdosta. Tammikuussa 2014 ilmoitettiin, että Stinneyn tapaus saatetaan ottaa uudelleen käsittelyyn. Oikeudenkäynnistä oli löytynyt paljon epäselvyyksiä ja tuomioon on saattanut vaikuttaa ajan rasistinen ilmapiiri. Joulukuussa 2014 tuomari kumosi tuomion kokonaisuudessaan, sillä oikeudenkäynti vuonna 1944 ei hänen arvionsa mukaan ollut reilu, eikä Stinneyn syyllisyyttä voida siksi tietää.George Stinney jr 14 year old black teen found innocent of murder 70 years after his execution, Inquisitr.com 17.12.2014 == Lähteet == Luokka:Yhdysvaltalaiset murhaajat Luokka:Yhdysvaltalaiset teloitetut Luokka:Vuonna 1929 syntyneet Luokka:Vuonna 1944 kuolleet
Dioptria

Dioptria (joskus diopteri, engl. dioptre tai diopter) on optisen taitto­kyvyn ja optisen järjestemän voimakkuuden yksikkö. Yksikkönä se on metrin käänteisarvo, 1/m, jolle on annettu erityisnimi. Dioptrialla ei ole virallisesti vahvistettua mitta­yksikkö­tunnusta, mutta joskus sen tunnuksena käytetään kirjainta d. Linssin taittokyky dioptrioina on sen metreissä mitatun polttovälin käänteisarvo ja diopterilukema (D) on polttovälin (f) käänteisarvo: :D=\frac{1}{f}\,. Silmälasien linssien voimakkuudet ilmoitetaan dioptrioina. Kun taittovoimakkuus on negatiivinen, kyseessä on hajottava linssi eli kovera linssi. Vastaavasti kun taittovoimakkuus on positiivinen, on kyseessä kupera linssi. Ihmisen silmän suurin taittovoimakkuus on noin +60 dioptriaa (eli sen polttoväli on 16,7 mm). Taittovoimakkuus kuitenkin heikkenee voimakkaasti 40-60 vuoden iässä. == Lähteet == * === Viitteet === Luokka:Optiikka Luokka:Yksiköt es:Dioptrio fr:Dioptre
Pervyi kanal

Pervyi kanal (, ) on yksi Venäjän kolmesta päätelevisiokanavasta. Vuoden 2010–2011 katsojatilastojen mukaan kanava oli 17,8 %:n osuudella Venäjän katsotuin kanava 18 vuotta täyttäneiden joukossa. Kanavalla on maailmanlaajuisesti yli 200 miljoonaa katselijaa. Venäjän valtio omistaa virallisesti 51 prosenttia Pervyi kanalista (1TV). Kanava on perustettu 1995. Sen päämaja sijaitsee Ostankino-keskuksessa, lähellä Ostankino-tornia, Ostankinossa, Moskovassa. Muut kaksi Venäjän päätelevisiokanavaa ovat NTV ja Rossija 1. ==Historia== Televisiokanavan nimi oli ennen vuotta 2002 ORT (). Venäjän valtio omisti 51 prosenttia kanavasta. Vielä tuolloin vähemmistöosuuden 49 prosenttia omisti Boris Berezovski. Sukellusvene Kurskin onnettomuuden aikana televisiokanava kritisoi Venäjän poliittisen johdon toimia ja presidentti Vladimir Putinia henkilökohtaisesti. Vuodesta 2000 alkoi prosessi, jonka seurauksena Berezovski pakotettiin luopumaan televisiokanavan osakkeista vuonna 2001. Oligarkki Roman Abramovitš osti osakekannan Berezovskilta ja Badri Patarkatsišvililta 150 miljoonan US-dollarin hintaan ja maksoi heille lisäksi 14 miljoonaa kaupan menemiseksi läpi.http://en.rian.ru/analysis/20111116/168748324.html Rekisteriin oli omistajaksi merkitty kaksi tuntematonta offshore-yhtiötä. Uusi johto muutti vuonna 2002 kanavan nimeksi Pervyi kanal, suomeksi Ykköskanava. Samalla kanava lopetti Venäjän poliittisen johdon kritisoimisen. Pervyi Kanal järjesti vuoden 2009 Eurovision laulukilpailun. ==Lähteet== == Aiheesta muualla == * Pervyi kanal – kotisivut Luokka:Venäläiset televisiokanavat Luokka:Vuonna 1995 perustetut televisiokanavat Luokka:Julkisen palvelun mediayhtiöt
Pythagoraan kolmikko

Pythagoraan kolmikko on joukko, joka koostuu kolmesta positiivisesta kokonaisluvusta a, b ja c siten, että a2 + b2 = c2. Kolmikko ilmoitetaan yleensä muodossa (a, b, c), ja yksi tällainen esimerkki on (3, 4, 5). Jos (a, b, c) on Pythagoraan kolmikko, myös (ka, kb, kc) on sellainen jokaiselle positiiviselle kokonaisluvulle k. Pythagoraan kolmikon nimi juontuu Pythagoraan lauseesta, jonka ratkaisu jokainen Pythagoraan kolmikko on. Kuitenkaan Pythagoraan lauseen kaikki ratkaisut eivät ole Pythagoraan kolmikoita. Esimerkiksi a = b = 1 ja c = √2 on Pythagoraan lauseen yksi ratkaisu, mutta (1, 1, √2) ei ole Pythagoraan kolmikko, koska √2 ei ole kokonaisluku vaan irrationaaliluku. == Ominaisuuksia == Jokaisessa Pythagoraan kolmikossa a:n ja b:n tulo on 12:lla jaollinen ja kaikkien lukujen tulo 60:llä jaollinen: ab=12n ja abc=60n. == Jaottomat Pythagoraan kolmikot == Pythagoraan kolmikko on jaoton, jos a ja b ovat keskenään jaottomia. Seuraavien jaottomien Pythagoraan kolmikoiden hypotenuusa (c) on pienempi kuin 100: (a:n arvot) (b:n arvot) (c:n arvot) (3, 4, 5) (5, 12, 13) (8, 15, 17) (7, 24, 25) (20, 21, 29) (12, 35, 37) (9, 40, 41) (28, 45, 53) (11, 60, 61) (16, 63, 65) (33, 56, 65) (48, 55, 73) (13, 84, 85) (36, 77, 85) (39, 80, 89) (65, 72, 97) Jaottomat Pythagoraan kolmikot ovat samat kuin kolmikot (m^2-n^2, 2mn, m^2+n^2), missä m ja n ovat keskenään jaottomia positiivisia kokonaislukuja, m > n ja toinen niistä on parillinen ja toinen pariton. (m^2-n^2 ja 2mn on lajiteltava siten, että pienempi on ensin.) == Muunnelmia == Joukkoa, joka koostuu neljästä positiivisesta kokonaisluvusta a, b, c ja d, jotka ratkaisevat yhtälön a2 + b2+ c2 = d2, kutsutaan Pythagoraan nelikoksi. Ranskalainen matemaatikko Pierre de Fermat väitti vuonna 1637, ettei ole olemassa positiivisista kokonaisluvuista a, b ja c koostuvaa kolmikkoa, joka ratkaisisi yhtälön an + bn = cn, missä n on kahta suurempi kokonaisluku. Väittämä tunnetaan Fermat'n suurena lauseena, jonka todisti Andrew Wiles vuonna 1995. On olemassa neljän positiivisen kokonaisluvun a, b, c ja d joukkoja, jotka ratkaisevat yhtälön a3 + b3+ c3 = d3. Pienin tällainen joukko on (3, 4, 5, 6). == Lähteet == * MathWorld: Pythagorean Triple === Viitteet === Luokka:Lukuteoria no:Pythagoras’ læresetning#Pytagoreiske tripler
Nurmio

Nurmio on seuraavien henkilöiden sukunimi * Hannu "Tuomari" Nurmio (s. 1950), suomalainen muusikko * Heikki Nurmio (1887–1947), jääkärieversti, sotahistorioitsija ja nuortenkirjailija, Jääkärimarssin sanoittaja * Jussi Nurmio (s. 1955), yritysjohtaja * Teemu Nurmio (s. 1995), pesäpalloilija * Yrjö Nurmio (1901–1983), valtionarkistonhoitaja
Peitsamo

Peitsamo on muun muassa seuraavien henkilöiden sukunimi: * Kari Peitsamo (s. 1957), suomalainen rock-muusikko * Pentti Peitsamo (1920–1998), nokialainen pelimannimuusikko.
Numminen

Numminen on seuraavien paikkojen ja henkilöiden nimi: * Numminen, kylä Mäntsälässä == Sukunimi == * Ahto Numminen (1908–1984), suomalainen heraldikko ja graafinen suunnittelija * Antti Numminen (s. 1941), suomalainen prikaatikenraali * Heikki Numminen (1889–1957), diplomi-insinööri ja kauppa- ja teollisuusministeriön teollisuusneuvos * Inkeri Numminen (1938–1995), suomalainen toimittaja, Mannerheimin lastensuojeluliiton tiedotuspäällikkö * Jaakko Numminen (1928–2022), ministeri ja opetusministeriön kansliapäällikkö * Jarkko Numminen (s. 1954), prikaatikenraali * Jouni Numminen (s. 1955), runoilija * Juha Numminen (s. 1938), kirjailija ja toimittaja * Juho Antero Numminen (1897–1981), yrittäjä ja yritysjohtaja, kauppaneuvos * Kalevi Numminen (1932–2015), vuorineuvos, Imatran Voiman johtaja * Kalevi Numminen (s. 1940), jääkiekkopuolustaja ja -valmentaja * Kari Numminen (s. 1962), suomalainen jääkiekkoilija * Katariina Numminen, teatteriohjaaja ja dramaturgi * M. A. Numminen (s. 1940), muusikko ja kulttuurin monitoimimies * Matti Numminen (s. 1983), näyttelijä ja teatterinjohtaja * Paavo Numminen (1894–1968), klassisen filologian professori ja suomentaja * Sebastian Numminen (s. 1976), esteratsastaja * Teemu Numminen (s. 1973), jääkiekkoilija * Teppo Numminen (s. 1968), jääkiekkoilija * Vilho Numminen (1896–1960), oikeusneuvos Luokka:Luettelot henkilöistä sukunimen mukaan
Muotitalo

Muotitalo (Fashion House) oli 74-osainen yhdysvaltalainen telenovela. Sarja perustuu kolumbialaiseen telenovelaan ja sen pääosissa olivat naisnäyttelijät Bo Derek ja Morgan Fairchild. Sitä näytettiin kesäsarjana MTV3:llä vuonna 2007. Sarja keskittyy muodin maailmaan. Bo Derek näyttelee kuuluisaa muotisuunnittelijaa jolla ei ole mennyt vähään aikaan hyvin, kun sitten erään muotinäytöksen pelastaa Michelle Miller (Natalie Martinez) kauniilla puvullaan josta tulee menestys. Maria palkkaa Michellen töihin Giannin muotitaloon. Michelle oppii kantapään kautta kuinka raakaa ja julmaa muotimaailma voi olla. Sarjassa ihmissuhteet sekoittuvat erinäisten ja varsin erikoisten käänteiden kautta ja ihmissuhteiden selvitteleminen onkin sarjan pääteema muodin ohella. == Lähteet == == Aiheesta muualla == * Muotitalon kotisivu * Luokka:2000-vuosikymmenen yhdysvaltalaiset draamasarjat Luokka:Telenovelat
Imelda Staunton

Imelda Mary Philomena Bernadette Staunton (s. 9. tammikuuta 1956 Lontoo) on englantilainen näyttelijä. Staunton palkittiin Venetsian elokuvajuhlilla parhaasta naispääosasta roolistaan Mike Leighin ohjaamassa elokuvassa Vera Drake.Suomen kuvalehti 33/2008 Hän oli vuonna 2004 ehdolla samasta elokuvasta parhaan naispääosan Oscar-palkinnon saajaksi. Samasta roolista hän sai Bafta- palkinnon ja oli ehdolla Golden Globe -palkinnon saajaksi. Stauntonilla on ollut muita tunnettuja rooleja muun muassa elokuvissa Rakastunut Shakespeare (hoitaja), Järki ja tunteet, Harry Potter ja Feeniksin kilta (Dolores Pimento), Maleficent – Pahatar ja Pride. Stauntonille on myönnetty kolmesti Laurence Olivier -palkinto. Hänen puolisonsa on näyttelijä Jim Carter. Pariskunta tapasi toisensa vuonna 1982 esiintyessään yhdessä näytelmässä Guys and Dolls. Heillä on yksi tytär, vuonna 1993 syntynyt Bessie. Kaikilla perheen jäsenillä oli roolit televisiosarjassa Cranfordin naiset. ==Lähteet== == Aiheesta muualla == * * Luokka:Englantilaiset näyttelijät Luokka:BAFTA- palkinnon saajat Luokka:Olivier-palkinnon saajat Luokka:Vuonna 1956 syntyneet Luokka:Elävät henkilöt
Mont-Saint-Guibert

Mont-Saint-Guibert () on kunta Belgiassa, Vallonian Brabantin provinssissa. 1. tammikuuta 2007 Mont-Saint-Guibertissa oli 6 535 asukasta. Kunnan pinta-ala on 18,63 neliökilometriä ja asukastiheys on 351 asukasta/km². Kunnan pormestarina toimii Jean-François Breuer. == Aiheesta muualla == *Kunnan kotisivut Luokka:Vallonian Brabantin kunnat
Triangel

Triangel oli ruotsalainen elokuvalevitysyhtiö, joka oli erikoistunut laatuelokuvien levitykseen ja maahantuontiin. Se perustettiin Malmössä vuonna 1988, ja sillä oli toimintaa Pohjoismaiden alueella. Yhtiö hakeutui konkurssiin vuoden 2007 toukokuussa. Konkurssin syitä oli muun muassa se, että yhtiö meni epäonnistuneesti mukaan elokuvateatteritoimintaan. Luokka:Elokuvalevittäjät Luokka:Ruotsalaiset elokuvayhtiöt
Wikin linna

Wikin linna (, aikaisempi kirjoitustapa Viks slott) on linna Uppsalan kunnassa, Uplannissa Ruotsissa. Se sijaitsee Mälaren-järven rannalla. Linna on alun perin rakennettu vuoden 1450 tienoilla. Se on rakennettu harmaakivestä ja tiilestä. Alun perin kerroksia oli yhdeksän tai yksitoista, mutta nykyisin niitä on seitsemän, joista kolme on kellarikerroksia.Länsstyrelsen Uppsala län: Wiks slott Viitattu 20.7.2014. Nykyiseen ranskalaissävytteiseen asuunsa se muutettiin 1600-luvulla. Keskiaikaisesta sisustuksesta ei ole säilynyt paljoakaan. Linnan omistus siirtyi suvussa eteenpäin vuoteen 1912, jolloin se myytiin ensimmäistä kertaa. Sen osti tuolloin pankkiiri Alfred Berg. Linnan omistajana on vuodesta 1923 alkaen ollut Uppsalan läänin maakäräjät. Linna toimii konferenssi- ja kulttuurikeskuksena. ==Lähteet== == Aiheesta muualla == * Wiks slott Luokka:Uppsalan läänin linnat Luokka:Uppsalan rakennukset ja rakennelmat
Jean-Sébastien Aubin

Jean-Sébastien Aubin (s. 19. heinäkuuta 1977, Montreal, Québec) on kanadalainen uransa lopettanut jääkiekkomaalivahti. ==Ura== Aubin aloitti uransa QMJHL:ssä, josta monet muutkin kanadalaiset maalivahdit ovat nousseet NHL:ään. Hän pelasi kolmessa joukkueessa, joista eniten Sherbrooke Fauconsissa. Hänen ammattilaisuransa alkoi ECHL:ssä, jossa hän pelasi Pittsburgh Penguinsin farmijoukkueessa Dayton Bombersissa. Penguins oli valinnut hänet NHL:n varaustilaisuudessa numerolla 76 vuonna 1995. Aubin nousi Pittsburghin kokoonpanoon kaudeksi 1998–1999, jolloin hän pelasi Tom Barrasson kakkosvahtina. Seuraavalla kaudella Aubin nousi Pittsburghin ykkösvahdiksi. Hän voitti kauden aikana 20 ottelua ja tulokasmaalivahtien voittotilaston ykkönen. Seuraavien kausien aikana Aubin kärsi loukkaantumisista ja joutui taistelemaan peliajasta Johan Hedbergin kanssa. Aubin lähetettiin lopulta Wilkes-Barre/Scranton Penguinsiin AHL-liigaan kaudella 2002–2003. Penguins ei uusinut Aubinin sopimusta kesällä 2004. Työsulkukaudella Aubin pelasi St. John's Maple Leafsissa ja kaudeksi 2005–2006 hän siirtyi vapaana agenttina Toronto Maple Leafsiin. Ensimmäinen Toronto-kausi meni AHL-liigan Toronto Marliesissa, mutta toisella kaudella hän oli Toronton kakkosmaalivahti. Kaudeksi 2007–2008 Aubin teki sopimuksen Los Angeles Kingsin kanssa. Hänet kaupattiin kuitenkin kesken kauden Anaheim Ducksiin. Kesällä 2008 Aubin teki vuoden sopimuksen Philadelphia Flyersin kanssa, mutta joutui tyytymään pelipaikkaan vain farmijoukkueessa Philadelphia Phantomsissa. Aubin ei saanut paikkaa mistään NHL-joukkueesta, joten hän siirtyi Eurooppaan Saksan DEL- liigan DEG Metro Starsiin vuoden sopimuksella. Aubin pelasi lopulta kolme kautta DEG Metro Starsissa. Ensimmäisellä kaudellaan hänet valittiin DEL- liigan parhaaksi maalivahdiksi. Sen jälkeen ura Saksassa ei sujunut enää aivan yhtä hyvin, ja kaudella 2011–2012 hän ajautui vaikeuksiin valmentaja Jeff Tomlinsonin kanssa. Bobby Goepfert nousi ykkösmaalivahdiksi, Aubin pelasi vain 16 ottelua. Seuraavaksi kaudeksi hän siirtyi Serie A:n HC Pustertal-Val Pusteriaan. Uransa viimeiseksi jääneen kauden 2014–2015 Aubin edusti Ranskan pääsarjassa pelannutta Ducs d’Angersia. == Lähteet == == Aiheesta muualla == * Luokka:Kanadalaiset jääkiekkomaalivahdit Luokka:Pittsburgh Penguinsin varaamat pelaajat Luokka:Vuonna 1977 syntyneet Luokka:Elävät henkilöt
Christian Pampel

Christian Pampel (6. lokakuuta 1979) on saksalainen lentopalloilija. http://www.fivb.org/en/volleyball/Competitions/WorldClubChampionships/2011/men/Players.asp?Tourn=MWCC2011&Team;=AAR&No;=113201 Suuren hyökkäysulottuvuuden omaava Pampel on pelannut urallaan monissa eri joukkueissa sekä Saksassa, Kreikassa että Italiassa. == Ura == Pampel aloitti pääsarjauransa VfB Friedrichshafen, Saksan bundesliigassa. Hän voitti heti uransa ensimmäisellä kaudella Saksan mestaruuden ja cupin. Seuraavalla kaudellaan VfB Friedrichshafenissa hän voitti Saksan cupin. Kolme vuotta VfB Friedrichshafenissa pelattuaan Pampel siirtyi pelaamaan Italiaan Esse-ti Carilo Loreton joukkueeseen, A2-liigaan. Italiassa hän nousi avauskautensa jälkeen Italian A1-liigaan Valentinon joukkueessa. Vuoden Valentinossa oltuaan Pampel siirtyi vuodeksi Kreikan liigaan Olympiakosin joukkueeseen, josta hän jatkoi edelleen Sempre Volley Padovaan, Italian A1-liigaan. Samassa joukkueessa pelasivat tuolloin suomalaiset Mikko Esko, Simo-Pekka Olli ja hakkuri Matti Hietanen. Padovassa Pampel pelasi kaksi kautta kunnes päätti palata Lentopallon Mestareiden liigan voittaneen VfB Friedrichshafen riveihin. == Muuta == Saksassa Pampel on valittu vuoden parhaaksi pelaajaksi 2003, jolloin Saksa sijoittui EM-kilpailuissa seitsemänneksi. ==Saavutuksia== * 9. sija maailmanmestaruuskilpailuissa 2006 * Italian cupin hopeaa 2006 * 4 Saksan mestaruutta * 4 Saksan cup-mestaruutta * Lentopallon Mestareiden liigan hopeaa 2000 * 7. sija EM-kisoissa 2003 * toiseksi paras pisteiden tekijä EM-kisoissa 2003 * vuoden pelaaja Saksassa 2003 * kuukauden pelaaja Italiassa 2006 == Joukkueet == *2007-2008 A VfB Friedrichshafen *2006-2007 A1 Antonveneta Padova *2005-2006 A1 Giotto Padova *2005-2006 A Olympiakos Pireo *2004-2005 A1 Tonno Callipo Vibo Valentia *2003-2004 A2 Esse-ti Carilo Loreto *2001-2003 A VfB Friedrichshafen == Lähteet == Luokka:Saksalaiset lentopalloilijat Luokka:Vuonna 1979 syntyneet Luokka:Elävät henkilöt
Vrams Gunnarstorpin linna

Vrams Gunnarstorpin linna on linna Bjuvin kunnassa, Skånessa, Ruotsissa. == Historia == Linnan rakensi alun perin tanskalainen aatelismies Jørgen Vind (1593–1644), joka rakennutti linnan alun perin metsästysmajaksi, joka oli tarkoitettu virkistyskäyttöön Ranskan inspiraation pohjalta. Linnaa alettiin rakentaa 1500-luvulla ja se valmistui todennäköisesti vuonna 1636, kun kattomaalauksesta löydettiin päivämäärä. Vuonna 1838 se siirtyi Ruotsin eduskunnan jäsenen Rudolf Tornérhjelmin (1814–1885) hallintaan. Berchin perheen jäsenet vaihtoivat sen vastineeksi Össjön linnasta ja 17 tynnyristä kultaa. Linnan nykyinen ulkoasu on peräisin 1800-luvun puolivälistä. Vrams Gunnarstorpin linna kunnostettiin perusteellisesti 1850-luvulla tanskalaisen arkkitehdin Michael Gottlieb Bindesbøllin (1800–1856) johdolla. == Nykytilanne == Linnaa ympäröi kivetty sisäpiha, jossa on kahdeksankulmainen suihkulähde ja joka oli olemassa jo Linnaeuksen vieraillessa linnassa vuonna 1749. Nykyinen omistaja on Rudolf Tornerhjelm ja linna on ollut suvun omistuksessa vuodesta 1839. Nykyään linnassa asuvat Rudolf ja Amelie Tornerhjelm. Wrams Gunnarstorpin linna on luokiteltu rakennusmuistomerkiksi vuodesta 1983 ja linnan puisto kuuluu myös tämän suojelun piiriin. Linna edustaa alankomaalaista renessanssia, niin sanottua Kristian IV:n tyyliä. == Lähteet == == Aiheesta muualla == * Tietoa linnasta * Slottsguiden * Bjuvsnytt: Vrams Gunnarstorps park fortsatt stängd * Länsstyrelsen Skåne: Slottsmiljön vid Vrams Gunnarstorp Luokka:Bjuvin kunta Luokka:Skånen läänin linnat
911 (yhtye)

911 oli brittiläinen poikabändi, joka perustettiin vuonna 1995 ja jonka hajoamisesta ilmoitettiin virallisesti helmikuussa 2000. Vuonna 2005 yhtyeen entiset jäsenet esiintyivät jälleen yhdessä Hit Me Baby One More Time -TV- show’ssa. Uutta materiaalia ei ole kuitenkaan levytetty. 911:n levy-yhtiö oli Virgin Records. Yhtye julkaisi uransa aikana neljä albumia, joista viimeinen oli "greatest hits" -kokoelma vuodelta 1999. Yhtyeen tunnetuimpiin singleihin kuuluvat "The Day We Find Love" (1997), "More Than A Woman" (1998) sekä Dr Hook -cover "A Little Bit More" (1999). 911 julkaisi ensimmäisen singlensä vuonna 1996. == Jäsenet == * Lee Brennan (s. 1973) * Jimmy Constable (s. 1971) * Simon Dawbarn (s. 1974) == Diskografia == === Albumit === * The Journey (1997) * Moving On (1998) * There It Is (1999) * The Greatest Hits And A Little More (1999) * Illuminate... (The Hits and More) (2013) === Singlet === *"A Night to Remember" (1996) UK 38 *"Love Sensation" (1996) UK 21 *"Don’t Make Me Wait" (1996) UK 10 *"The Day We Find Love" (1997) UK 4 *"Body Shakin'" (1997) UK 3 *"The Journey" (1997) UK 3 *"Party People ... Friday Night" (1997) UK 5 *"All I Want Is You" (1998) UK 4 *"How Do You Want Me To Love You?" (1998) UK 10 *"More Than A Woman" (1998) UK 2 *"A Little Bit More" (1999) UK 1 *"Private Number" (1999) UK 3 *"Wonderland" (1999) UK 13 Luokka:Brittiläiset poikabändit Luokka:Brittiläiset popyhtyeet
Vittskövlen linna

Vittskövlen linna () on linna Ruotsin Skånessa, Kristianstadin kunnassa. Se on yksi parhaiten säilyneitä pohjoismaisia renessanssilinnoja, ja yksi suurimmista linnoista Skånessa. Linnan rakennutti Jens Brahe 1500-luvulla puolustuslinnaksi. Nykyisin linna on Stjernswärdin suvun yksityisresidenssi. Linnan liepeillä on puutarha, jonka on suunnitellut arkkitehti Adolf Fredrik Barnekow 1700-luvun jälkipuoliskolla. Lisäksi alueella sijaitsee vuoden 1840 tienoilta peräisin oleva englantilaistyylinen puisto. Linnan maatilarakennukset ovat peräisin 1800-luvun keskivaiheilta, ja niiden rakennustyyli jäljittelee keskiaikaista rakennustyyliä. Niiden suunnittelusta on vastannut professori Carl Georg Brunius. == Aiheesta muualla == * Tietoa linnasta * Slottsguiden Luokka:Skånen läänin linnat Luokka:Kristianstadin kunta
Lee Brennan

Lee Anthony Brennan (s. 27. syyskuuta 1973 ) on englantilainen laulaja- lauluntekijä. Hän tuli tunnetuksi 1990-luvun brittiläisen poikabändi 911:n jäsenenä. Brennan syntyi Carlislessa ja meni 14. syyskuuta 2006 naimisiin popmuusikko Lindsay Armaoun kanssa. 911-yhtye hajosi vuonna 2000. Brennan on jatkanut sen jälkeen uraansa lauluntekijänä. Vuonna 2022 hän kertoi saaneensa opintonsa päätökseen 48-vuotiaana ja aloittavansa ravinto- ja elämäntapavalmentajana. == Lähteet == == Aiheesta muualla == * Viralliset sivut Luokka:Englantilaiset laulajat Luokka:Brittiläiset lauluntekijät Luokka:Vuonna 1973 syntyneet Luokka:Elävät henkilöt
Saturn-palkinto

Saturn-palkinto (Saturn Award) on yhdysvaltalaisen Academy of Science Fiction, Fantasy & Horror Filmsin vuosittain myöntämä elokuvapalkinto, jonka jakaminen aloitettiin vuonna 1972.Saturn Awards - History Palkinnon saajat äänestetään akatemian jäsenten kesken. Alkuaikoina palkinto tunnettiin nimellä Golden Scroll. Saturn-palkinto muistuttaa Saturnus-planeettaa, jossa renkaita edustaa elokuvakela. ==Kategoriat== ===Elokuva=== *Paras tieteiselokuva *Paras fantasiaelokuva *Paras kauhuelokuva *Paras toimintaelokuva, seikkailuelokuva tai trilleri *Paras animaatioelokuva *Paras miespääosa *Paras naispääosa *Paras miessivuosa *Paras naissivuosa *Paras lapsinäyttelijä *Paras ohjaus *Paras käsikirjoitus *Paras musiikki *Paras maskeeraus *Paras puvustus *Parhaat erikoistehosteet Lisäksi vuonna 1980 jaettiin palkinto parhaalle vieraskieliselle elokuvalle. Palkinnon ainoa voittaja on tšekkoslovakialainen elokuva Adele ei ole vielä syönyt (Adéla ještě nevečeřela). ===Televisio=== *Paras televisiosarja (valtakunnallinen verkko) *Paras televisiosarja (itsenäinen verkko tai kaapeliverkko) *Paras televisioesitys *Paras miespääosa *Paras naispääosa *Paras miessivuosa *Paras naissivuosa ===DVD=== *Parhaan DVD:n julkaisu (elokuva) *Parhaan DVD:n julkaisu (televisio) *Parhaan DVD- erikoispainoksen julkaisu *Parhaan klassikkoelokuvan DVD-julkaisu *Paras DVD- kokoelma Lisäksi jaossa on ollut elämäntyöpalkintoja eri kategorioissa. ==Lähteet== ==Aiheesta muualla== *Saturn-palkintojen viralliset verkkosivut Luokka:Yhdysvaltalaiset elokuvapalkinnot
Ulla Bogdanoff

Ulla Bogdanoff (ent. Lehtinen, 30. joulukuuta 1944 Raahe – 12. tammikuuta 2017 Helsinki) oli suomalainen lastentarhanopettaja ja kansanedustaja Helsingin kaupungin vaalipiiristä (1984–1987).Arkistoitu 6.3.2019. Bogdanoff nousi eduskuntaan varasijalta syyskuussa 1984 Reijo Enävaaran kuoltua. Bogdanoff edusti Suomen maaseudun puoluetta, kunnes hän helmikuussa 1986 loikkasi perustuslaillisen oikeistopuolueen ryhmään. Bogdanoff kuului sen jälkeen keskustaan. == Lähteet == Luokka:Kansanedustajat Luokka:Perustuslaillisen oikeistopuolueen poliitikot Luokka:Suomen maaseudun puolueen poliitikot Luokka:Suomen Keskustan poliitikot Luokka:Helsingin kaupunginvaltuutetut Luokka:Helsingin vaalipiiri Luokka:Suomalaiset opettajat Luokka:Vuonna 1944 syntyneet Luokka:Vuonna 2017 kuolleet
Ivri Lider

Ivri Lider (hepreaksi: עברי לידר, s. 10. helmikuuta 1974 Giv'at Haim Ihud) on suosittu israelilainen laulaja-lauluntekijä. Hänen albumeitaan on myyty yli 200 000 kappaletta. Lider on avoimesti homoseksuaalihttp://web.archive.org/web/20070802091348/http://www.haaretz.com/hasen/pages/ShArt.jhtml?itemNo=735494&contrassID;=2&subContrassID;=14 == Diskografia == * 1997 Caressing And Lying (platinalevy) * 1999 Better Nothing Than Almost (platinalevy) * 2002 The New People (kultalevy) * 2005 It's Not The Same Thing (kultalevy) * 2006 Live CD/DVD (kultalevy) ==Lähteet== == Aiheesta muualla == Luokka:Israelilaiset laulajat Luokka:Vuonna 1974 syntyneet Luokka:Elävät henkilöt
Salme Katajavuori

Salme Vuokko Katajavuori (o.s. Alanne, 2. toukokuuta 1912 Turku – 8. syyskuuta 2016 HelsinkiKuolinilmoitus Helsingin Sanomissa 22.10.2016, sivu C19) oli suomalainen poliitikko ja kansanedustaja. ==Yksityiselämä== Katajavuoren vanhemmat olivat vakuutustarkastaja Frans Oskar Alanne ja Linda Elvira Ilmanen. Hän meni vuonna 1944 naimisiin osastonjohtaja Kauko Ilmari Katajavuoren kanssa ja sai tyttäret Marjut (s. 1945) ja Virve (s. 1947). Katajavuori valmistui ylioppilaaksi vuonna 1932 ja suoritti alemman oikeustutkinnon vuonna 1936. Hän oli oppiarvoltaan varanotaari ja ammatiltaan toimitusjohtaja. ==Poliittinen toiminta== Katajavuori oli kansanedustaja Helsingin kaupungin vaalipiiristä vuosina 1970–1975. Hän edusti ensin Kansallista Kokoomusta, ja joulukuusta 1973 alkaen Perustuslaillista kansanpuoluetta. Katajavuori palasi kokoomukseen vuonna 1976. 104 vuoden ikäiseksi elänyt Katajavuori on Suomen kaikkien aikojen vanhimmaksi elänyt kansanedustaja. Katajavuori oli presidentin valitsijamies vaaleissa 1968 ja kuului Helsingin kaupunginvaltuustoon vuosina 1954–1977. Hän oli Perustuslaillisen kansanpuolueen naisten liiton puheenjohtaja. == Lähteet == * === Viitteet === == Aiheesta muualla == * Salme Katajavuoren muistokirjoitus Helsingin Sanomissa 24.10.2016. Luokka:Kansanedustajat Luokka:Kansallisen Kokoomuksen poliitikot Luokka:Perustuslaillisen oikeistopuolueen poliitikot Luokka:Helsingin kaupunginvaltuutetut Luokka:Helsingin vaalipiiri Luokka:Yli satavuotiaiksi eläneet suomalaiset Luokka:Vuonna 1912 syntyneet Luokka:Vuonna 2016 kuolleet
Hypnos

Hypnos () oli kreikkalaisessa mytologiassa unen henkilöitymä, jonka roomalainen vastine oli Somnus. Hän oli Nyksin, yön, ja Ereboksen, pimeyden, poika, sekä Thanatoksen, kuoleman, kaksoisveli.Hesiodos: Jumalten synty, 211–225 (engl. käännös) Hänet kuvataan antiikin taiteessa joko alastomaksi nuorukaiseksi, jolla on siivet ohimoilla tai parrakkaaksi mieheksi, jolla on siivet hartioissa. Joidenkin lähteiden mukaan unien henkilöitymät, tuhatlukuiset oneirokset, olisivat Hypnoksen jälkeläisiä.Ovidius: Muodonmuutoksia xi, 573–679 (engl. käännös), mutta heidän kerrotaan vanhemmissa lähteissä polveutuvan suoraan Nyksistä. Heistä mainitaan nimeltä Morfeus, joka ilmoitti unissa ennustuksia, sekä Fobetor että Fantasos, jotka olivat valheellisten näkyjen ja haaveiden lähteitä. Hypnos esiintyy myös tarinassa Endymionista, jonka Zeus oli tuominnut ikuiseen uneen tämän rakastuttua HeraanHesiodos frag. kommentti Apollonios Rhodios Argonautika, iv. 57 (engl. käännös). Useammin hänen mainitaan saaneen toivoa Zeukselta mitä tahansa Selenen rakastuttua tähän, ja Endymion oli itse valinnut ikuisen unen pysyen nuorena.Apollodoros: Kirjasto 1.7.5 (engl. käännös) Endymionin kohtalosta on olemassa myös täysin erilainen versio, jossa Hypnos itse rakastuu nuorukaiseen antaen tämän nukkua ikuisesti silmät auki voidakseen nauttia tämän kauneudesta jatkuvasti. == Lähteet == == Kuvagalleria == Kuva: Hypnos con corno e liquido soporifero, copia romana da orig. greco del IV-III sec. ac. 01.JPG| Hypnosta esittävä pienoispatsas. Roomalainen kopio alkuperäisestä kreikkalaisesta patsaasta. 300-400-luku. Firenzen Museo archeologico nazionale. Kuva: Hypnos - Museo Nacional del Prado. Inv.-Nr. 89-E.JPG|Hypnosta esittävä patsas. Prado-museo. Kuva: Hypnos, British Museum No. 267.JPG|Hypnosta esittävä patsas. British Museum. Kuva: Euphronios krater side A MET L.2006.10.jpg|Hypnos ja Thanatos kantavat Sarpedonin ruumista Hermeksen katsoessa. Euphronioksen viinin ja veden sekoitusmalja noin vuodelta 515 eaa. Luokka:Antiikin Kreikan jumalat
Mors

Mors voi viitata seuraaviin asioihin: ==Tekniikka== * Mors, vuosina 1895–1925 toiminut ranskalainen autonvalmistaja * Mors, yhdysvaltalainen autonvalmistaja ==Henkilöitä== * Harald Mors (1910–2001), saksalainen majuri ja laskuvarjojoukkojen komentaja * Jorien ter Mors (s. 1989), alankomaalainen pikaluistelija === Kuvitteellisia henkilöitä === * Kapteeni Mors, ”der Luftpirat”, saksalainen 1900-luvun alussa seikkaillut kuvitteellinen sankari ==Sodankäynti== * Mors-konepistooli, puolalainen tuliase * MORS, yhdysvaltalaisen Military Operations Research Societyn lyhenne ==Maantiede== * Mors tai Morsø, Tanskassa sijaitseva saari * Mors eli Moers, kaupunki Saksassa ==Muuta== * Mors, latinan kielen kuolemaa tarkoittava sana * Mors, kuoleman henkilöitymä roomalaisessa mytologiassa * Mors, venäläinen marjajuoma
Matti Kekki

Matti Kekki (11. maaliskuuta 1868 Antrea – 11. maaliskuuta 1933 Viipuri) oli suomalainen agronomi ja maanviljelijä sekä kansanedustaja vuosina 1910–1911 ja 1919–1922.Agronomi Matti Kekki 60-vuotias, Helsingin Sanomat, 11.03.1928, nro 70, s. 9, Kansalliskirjaston digitaaliset aineistot Matti Kekin vanhemmat olivat maanviljelijä Matti Kekki ja Anni Suni. Hän pääsi ylioppilaaksi 1890 Viipurin lyseosta ja valmistui agronomiksi Mustialasta 1896. Kekki oli maanviljelijänä Kesälahdella 1896–11902, Immolan tilalla Ruokolahdella ja viimeksi vuodesta 1912 Kilpeenjoella Viipurin pitäjässä. Kekki oli Viipurin läänin maanviljelysseuran karjanhoitokonsulenttina vuodesta 1902 alkaen, ja hän kävi vuonna 1904 Tanskassa tutustumassa karja- ja meijeritalouteen.Ylioppilasmatrikkeli 1853–1899 Kekki oli Viipurin läänin itäisestä vaalipiiristä. Hän edusti vuonna 1910 Nuorsuomalaista puoluetta ja vuosina 1919–1921 Edistyspuoluetta. Matti Kekki oli naimisissa vuodesta 1897 Aina Hilda Aleksandra Printzin kanssa. Kekki toimi maanviljelijänä Viipurissa, kunnes kuoli siellä 65-vuotispäivänään 1933. ==Lähteet== == Aiheesta muualla == * Luokka:Suomalaiset maanviljelijät Luokka:Kansanedustajat Luokka:Nuorsuomalaiset poliitikot Luokka:Kansallisen Edistyspuolueen poliitikot Luokka:Viipurin läänin itäinen vaalipiiri Luokka:Vuonna 1868 syntyneet Luokka:Vuonna 1933 kuolleet
NTV (Venäjä)

NTV () on yksi Venäjän kolmesta päätelevisiokanavasta. Omistajana toimii Venäjän poliittista johtoa Kremliä lähellä oleva öljy- ja kaasukonserni Gazprom holdingyhtiönsä Gazprom-Median välityksellä. Televisiokanava NTV on perustettu 1993. Sen päämaja sijaitsee Moskovassa. Muut kaksi Venäjän päätelevisiokanavaa ovat Ykköskanava ja Rossija. ==Historia: kritisoijasta vallanpitäjien kanavaksi== Televisiokanava NTV:n perusti oligarkki Vladimir Gusinski vuonna 1993. Gusinski sai houkuteltua kanavalleen aikansa parhaita journalisteja ja uutisankkureita, joiden kautta kanava nousi yhdeksi kriittisimmistä ja katsotuimmista televisiokanavista. Vuoden 1999 duuman vaalien ja vuoden 2000 presidentinvaalien aikana NTV kritisoi Tšetšenian sotaa ja Vladimir Putinia. Tämä sai Venäjän poliittisen johdon Kremlin toimimaan. 8. toukokuuta 2000 veroviranomaiset tekivät ratsian televisioaseman tiloihin. Tästä alkoi prosessi, jonka seurauksena Gusinski pakotettiin 20. heinäkuuta myymään televisiokanava öljy- ja kaasukonserni Gazpromille. Seuraavana vuonna erotettiin televisiokanava NTV:n johto. Samalla kanava lopetti Venäjän poliittisen johdon kritisoimisen. Osa toimittajista siirtyi Gusinkin perustamaan TV-6 -kanavaan, joka siihen asti oli toiminut ainoastaan viihdekanavana. Seuraavana vuonna venäläinen oikeus lakkautti tämän kanavan. ==Lähteet== == Aiheesta muualla == * NTV fact file: From Gusinsky to Gazprom (cnn.com) Luokka:Venäläiset televisiokanavat Luokka:Vuonna 1993 perustetut televisiokanavat
Aukusti Neitiniemi

Aappo Aukusti (A. A.) Neitiniemi (25. tammikuuta 1875 Kittilä – 7. huhtikuuta 1965 Kittilä) oli suomalainen kansanedustaja vuosina 1924–1929 sekä kunnallisneuvos vuodesta 1947. Hänet valittiin Kansallisesta Kokoomuksesta Lapinmaan vaalipiiristä. Neitiniemi valmistui kansanopistosta 1900 ja toimi yli puolen vuosisadan ajan Uuden Suomettaren ja Uuden Suomen asiamiehenä. Hän oli presidentin valitsijamiehenä 1925. Neitiniemi toimi elämänsä aikana pappilan renkinä, metsänhakkuu- ja uittotöissä, maanviljelijänä, osuuskassan kirjanpitäjänä ja hoitajana, kalastajana sekä poronhoitajana. Hän kuoli kotikunnassaan Kittilässä 90-vuotiaana. == Aiheesta muualla == * Luokka:Kansanedustajat Luokka:Kansallisen Kokoomuksen poliitikot Luokka:Kittilän kunnanvaltuutetut Luokka:Lapin vaalipiiri Luokka:Vuonna 1875 syntyneet Luokka:Vuonna 1965 kuolleet
Somethin’ Else (klubi)

Somethin' Else oli jyväskyläläinen jazz-, funk-, afrobeat- ja latin-musiikille omistettu klubi. Klubi toimi keväästä 2006 vuoteen 2008 säännöllisesti Jyväskylän Popparissa (ent. Jazz Bar) ja vieraili lisäksi Tampereen ylioppilastalolla sekä Kuopion Introssa. Syksyn 2007 aikana toimintaa laajennettiin vähitellen myös Helsingin mbariin sekä Libertéhen ja Bossaan. Somethin' Else -illat koostuivat vierailevan liveyhtyeen esiintymisestä sekä DJ- ja VJ-seteistä. Tarkoituksena oli tuoda mielenkiintoisia yhtyeitä muualta sekä myös esitellä jyväskyläläisyleisölle uusia paikallisia kykyjä. Vierailijoina kuultiin mm. useita eturivin nuoria suomalaisia jazz-muusikoita. Olennaisena osana Somethin' Else -iltoihin kuuluivat myös VJ:n tuottamat visuaalit. Klubin vakituisena DJ:nä toimi Matti Nives sekä VJ:nä alun perin toinen klubin perustajista Valtteri "Vallu" Länsimies, myöhemmin National RGB VJ:t Tampereelta. Vuodesta 2009 klubin toiminta vähitellen hiljeni ja tapahtumat harvenivat. Ainakin toistaiseksi viimeiset Somethin' Else -klubit järjestettiin Popparissa 16. ja 17.7.2010 Jyväskylän Kesän yhteydessä. Liveyhtyeinä olivat Dalindèo, Jaska Lukkarinen trio ja Jukka Eskola Quintet sekä DJ-vieraana saksofonistina paremmin tunnettu Timo Lassy. Klubi sai nimensä Cannonball Adderleyn samannimisen, vuonna 1958 julkaistun albumin mukaan. ==Klubilla vierailleita esiintyjiä== ===Yhtyeet=== * Dalindèo (17.3.06, 9.11.06, 16. ja 17.11.2007) * Echosystem (11.5.07, 12.5.07) * Empty Chair (8.12.06) * Five Corners Quintet (15.3.07, 16.3.07) * Fly (29.7.06) * Huba (25.11.06) * Jukka Eskola Quintet (19.10.06) * Markus Holkko Quartet (25.8.06) * Myöhä Quartet (23.9.06) * Oddarrang (10.5.06, 11.5.06) * The Poets of Rhythm (7.7.07) * Present Sense (16.2.07) * Rhythm Funk Masters (12. ja 13.10.2007) * The Stance Brothers (14. ja 15.12.2007) * Timo Lassy Band (15.9.07) * Tune Toaster (8.12.06) * Tuomo (12.4.07, 13.4.07) * Verneri Pohjola Quintet (9.3.08) ===DJ:t=== Klubilla vierailleet DJ:t * Anna S. * Antti Eerikäinen (Wahoo! - Helsinki) * Astroboy (Departure Lounge - Edinburgh) * Azure (Tampere) * Chris Robin (J-Funk - Jyväskylä) * Dalion (Plauge - Tampere) * Jammy G (Hola Ritmo - Tampere) * Jatsipetsi (Töpseli-klubi - Helsinki) * Jellona * Jell-O (J-Funk - Jyväskylä) * Jukster (Plauge - Tampere) * Liu (Phonour - Jyväskylä) * Present Sense (Helsinki) * Sampsa Vilhunen (Wahoo! - Helsinki) * Teddy Rok (Five Corners Quintet, The Stance Brothers - Helsinki) * Untamo (Töpseli-klubi - Helsinki) * Vesa Yli-Pelkonen (Wahoo! - Helsinki) Klubin omat DJ:t ja VJ:t * DJ Matti Nives (03/2006 alkaen) * VJ Vallu (Valtteri Länsimies) (03/2006 alkaen) * National RGB VJ:t (3/2007 alkaen) ==Aiheesta muualla== * Klubin viralliset sivut * Luokka:Jyväskylän tapahtumat
Sääksvuori

Sääksvuori on Jyväskylän 28. kaupunginosa Keljon suuralueella. Alueen asutus on omakotitalovaltaista. Asutus sijaitsee samannimisen mäen ja Sääksjärven lähettyvillä. Pohjoisessa kaupunginosa rajoittuu Keljonkankaaseen ja etelässä Muurameen. Luoteessa Sääksvuoren kaupunginosalla on pieni raja myös Etelä- Keljon kanssa. Tilastollisessa jaossa Sääksvuori jakautuu Sääksvuorenrinteen, Sääksvuorenrannan ja Valkeisentien pienalueisiin. Sääksvuorenrinteen ja Sääksvuorenrannan asutus on enimmäkseen 2000-luvulla rakennettua kaavoitettua omakotitaloaluetta, Valkeisentien asutus on vanhempaa, kaavoittamatonta aluetta. == Historiaa == Nykyisen Sääksvuoren kaupunginosan vanhin asutuskeskittymä sijaitsee vanhan nelostien eli Keljonkankaantien ympärillä Valkeisentien pienalueella Muuramen Valkolan asutusalueen vieressä.Wanha Keljo, sivu 87. 1920-luvun alkupuolella nykyisen Valkeisentien alueen Lapin talossa toimi pieni teurastamo, josta toimitettiin lihaa esimerkiksi Jyväskylän seminaarin ruokalaan.Wanha Keljo, sivu 162. Alue siirrettiin maalaiskunnasta kaupunkiin vuonna 1965. Ensimmäinen asemakaava alueelle laadittiin vuonna 1979.Wanha Keljo, sivu 90. 1980-luvulla Sääksvuoresta suunniteltiin teollisuusaluetta.Marja Kokko: Jyväskylän kaupungin historia 1965-2008 (sivu 268, verkkoversiossa 139). Osittain korj. 2. p. Jyväskylän kaupunki, 2012. Teoksen verkkoversio . 1990-luvun alkupuolella kaupunki kuitenkin hankki maata alueelta asuinalueen rakentamista varten.Jyväskylän kaupungin historia 1965-2008, sivu 162 (verkkoversiossa 85). Nykyiset asemakaavat laadittiin 2000-luvun alkupuolella.Jyväskylän karttapalvelu, Kaavat, kiinteistöt ja metsät > Asemakaavat määräyksineen == Lähteet == * ===Viitteet=== Luokka:Keljo (suuralue) Luokka:Jyväskylän kaupunginosat
Józef Piotrowski

Józef Piotrowski (7. syyskuuta 1887? – 8. syyskuuta 2005http://sikyo.net/-/1090048) on maailman vanhimmaksi ihmiseksi väitetty puolalainen, jonka kerrotaan kuolleen 118-vuotiaana. Guinnessin ennätystenkirja tai gerontologian tutkimusryhmä GRG eivät ole kuitenkaan vahvistaneet hänen väitettyä ikäänsä, joten virallisesti kunnia kuuluu yhdysvaltalaiselle Edna Parkerille, joka vietti 114. syntymäpäiväänsä huhtikuussa 2007. Piotrowski syntyi Jałówkassa lähellä Białystokia. Hän on soittanut urkuja nuoruudestaan saakka. Mikäli väite Piotrowskin iästä pitää paikkansa, hän on maailman historian kolmanneksi vanhin tunnettu henkilö Jeanne Calment'n (122) ja nyttemmin kiistellyn Shigechiyo Izumin (120/105) jälkeen. Hieman vastaava väite puolalaisesta pitkäikäisyydestä oli Paweł Parniakin tapaus. Miehen väitetään olleen kuollessaan 27. maaliskuuta 2006 116-vuotias. == Lähteet == Luokka:Puolalaiset henkilöt Luokka:Vuonna 1887 syntyneet Luokka:Vuonna 2005 kuolleet
Hanhenkaulat

Hanhenkaulat (Lepadidae) on äyriäisiin kuuluvien siimajalkaisten heimo.ITIS (taksonomian lähde) Ne erottuvat muista siimajalkaisista (esimerkiksi merirokoista) pitkän ja lihaksikkaan jalkansa takia.Mikkos Phylogeny Archive (suomenkielisen nimen lähde) Useimmat hanhenkaulalajit elävät rannikolla, usein vuorovesivirtauksen alueella, missä liikkuva vesi tuo niille ravintoa, jota ne suodattavat ruoakseen. == Lähteet == Luokka:Leukajalkaiset
Oulun Pokaali

Oulun pokaali on yksi Suomen suurimmista kansallisista hevosurheilukisoista, joka järjestetään Oulussa, Äimäraution raviradalla, n. kolme kilometriä Oulun keskustan eteläpuolella. Oulun Pokaalin järjestää Oulun Pokaali ry, joka on rekisteröity SRL :n (Suomen ratsastajainliitto) jäseneksi vuonna 2002. Ensimmäinen Oulun Pokaali järjestettiin 1987. Oulun Pokaalissa on este- ja kouluratsastuskisojen lisäksi paljon oheisohjelmaa. Menneinä vuosina oheisohjelmissa on nähty muun muassa erilaisia yleisökilpailuja, katrillia, extreme-duudsoneiden esitys, ym. Esteratsastuskilpailuja ovat muun muassa Oulun Pokaali, Oulun Junioripokaali, Oulun Ponipokaali ja Pohjois-Suomen Pokaali. Oulun pokaalissa on sisäänpääsymaksu, ja lippuja myydään sisääntuloporteilla. Ilmoittautuneille talkoolaisille sisäänpääsy on ilmainen talkootöiden johdosta. Oulun pokaali vetää Äimärautiolle joka vuosi, kolmen päivän ajaksi noin 10 000 katsojaa. Viime vuosina Oulun Pokaalia ei ole järjestetty lainkaan. == Lähteet == Luokka:Ratsastuskilpailut Luokka:Suomen ratsastus Luokka:Oulun urheilutapahtumat Luokka:Äimärautio
Eddy Mazzoleni

Eddy Mazzoleni (s. 29. heinäkuuta 1973, Bergamo) on italialainen maantiepyöräilijä, Italian ympäriajon kolmas vuonna 2007. Hän ilmoitti 16. heinäkuuta 2007 jättävänsä Astana-tallin häneen kohdistuvien doping-epäilyjen vuoksi. ==Tallit== * 1996-1999 Saeco * 2000 Team Polti * 2001-2002 Tacconi - Vini Caldirola * 2003 Sidermec - Saunier Duval * 2004 Saeco * 2005 Lampre * 2006 T-Mobile * 2007 Astana ==Saavutukset== Mazzoleni sijoittui kolmanneksi vuoden 1999 Lombardian ympäriajossa. Seuraavana vuonna hän voitti kolmannen etapin Tour de Romandie -kilpailussa ja kuudennen etapin Sveitsin ympäriajossa. Vuonna 2001 Mazzoleni oli kolmas Milano-Torino -kilpailussa. Italian ympäriajon kokonaiskilpailussa hän oli 2002 viidestoista ja seuraavana vuonna kymmenes. Vuonna 2004 Mazzoleni oli toinen Milano-Torinossa sekä seitsemäs Lombardian ympäriajossa. Seuraavana vuonna hän sijoittui Ranskan ympäriajon kokonaiskilpailussa kolmanneksitoista. Samana vuonna hän oli kolmas Clásica de San Sebastián -klassikossa ja voitti Giro del Veneto -kilpailun. Vuoden 2007 Italian ympäriajossa Mazzoleni sijoittui kolmanneksi. Hän onnistui karkaamaan kilpailun muilta kärkiajajilta vuoristossa ajetulla 15. etapilla nousten kokonaiskilpailussa toiseksi. Monte Zoncolanin seinänousuun päättyneellä 17. etapilla Mazzoleni kuitenkin menetti aikaa ja putosi yhteistuloksissa viidenneksi. Viimeistä edellisen päivän aika-ajossa hän sijoittui toiseksi ja nousi kokonaiskilpailussa kolmanneksi. Palkintokorokkeelle pääsy oli melkoinen yllätys, sillä Mazzoleni lähti kilpailuun Paolo Savoldellin apuajajan roolissa. ==Lähteet== * Eddy Mazzoleni trap-friis -tietokannassa Luokka:Italialaiset maantiepyöräilijät Luokka:Vuonna 1973 syntyneet Luokka:Elävät henkilöt
Pierre Laporte

thumb|right|Pierre Laporte -silta Pierre Laporte (25. helmikuuta 1921 – 17. lokakuuta 1970) oli kanadalainen poliitikko. Hän toimi Québecin maakunnallisena varapääministerinä ja työministerinä. Laporte syntyi Montrealissa ja toimi vuosina 1945–1961 Le Devoir -lehden toimittajana. Hänet nimitettiin varapää- ja työministeriksi Robert Bourassan noustua Québecin pääministeriksi vuonna 1970. Quebecin vapautusarmeijaksi kutsuttu terroristijärjestö kidnappasi Laporten tämän kotoa "lokakuun kriisissä" 1970. Hänet löydettiin viikon kuluttua kuolleeksi kuristettuna. Saint Lawrence -joen yli Québecin kaupungin kohdalla johtava Pierre Laporte -silta on nimetty postuumisti hänen mukaansa. ==Lähteet== Luokka:Kanadalaiset poliitikot Luokka:Vuonna 1921 syntyneet Luokka:Vuonna 1970 kuolleet Luokka:Ihmisryöstön uhrit